Linfoma

**Linfoma** é un termo xenérico utilizado para designar un grupo de diversas doenzas neoplásicas do sistema linfático que se orixinan da proliferación clonal de linfocitos B ou T en calquera un dos seus estadios de maduración. Tamén son denominados tumores sólidos hematolóxicos, para os diferenciar dos diversos tipos de leucemia. Os linfomas habitualmente son clasificados en dous grandes grupos: os linfomas Hodgkin e os linfomas non-Hodgkin.

## Clasificación 
### Clasificación clásica 
Historicamente os linfomas foros clasificados en dous grupos segundo a súa orixe celular, evolución, tratamento e prognóstico. 
* **Linfoma de Hodgkin** ou **doenza de Hodgkin**: Debe este nome ao médico Thomas Hodgkin que o descubriu en 1832. A partir da década de 1990 a incidencia desta doenza foi decrecendo.
* **Linfomas non-Hodgkins**: Son un conxunto de linfomas diferentes ao linfoma de Hodgkin do que existen múltiples clasificacións. Ao contrario do que acontece coa doenza de Hodgkin, a incidencia vai en aumento a partir da década de 1990.

### Clasificación REAL actualizada da OMS dos síndromes linfoproliferativos 
Dende 1995 os membros das sociedades europeas e americanas de hematoloxía estiveran a colaborar na elaboración dunha nova clasificación da Organización Mundial da Saúde (OMS) que representa unha versión actualizada do sistema REAL (*Revised European-American Lymphoma Classification*).

A modificación da clasificación REAL pola OMS recoñece 3 categorías principais de neoplasias linfoides baseándose na morfoloxía e nas liñas celulares: neoplasias de células B, neoplasias de células T e células NK (*natural killer* ou asasinas naturais), e linfoma de Hodgkin. Tanto os linfomas coma as leucemias linfoides están agrupadas nesta clasificación porque tanto as fases sólidas coma as circulantes atópanse en moitas neoplasias linfoides, e a distinción entre elas é artificial.
Dentro das categorías de células B e células T, recoñécense 2 subdivisións: neoplasias precursoras que corresponden aos estadios máis temperáns de diferenciación e neoplasias maduras diferenciadas. 
Polo tanto diferénciase:
#### Linfomas de células B 
* Linfomas precursores de células B: leucemia linfoblástica precursora aguda de células B (LLA-B, e linfoma linfoblástico precursor de células B (LBL, polas súas siglas en inglés). 
* Linfomas periféricos de células B.
:# Leucemia linfocítica crónica de células B e linfoma linfocítico pequeno de células B.
:# Leucemia prolinfocítica de células B. 
:# Linfoma linfoplasmacítico/inmunocitoma linfoplasmacítico. 
:# Linfoma de células de manto. 
:# Linfoma folicular. 
:# Linfoma extranodal de zona marxinal de células B de tipo MALT. 
:# Linfoma nodal de zona marginal de células B (de células B ± monocitoide). 
:# Linfoma esplénico de zona marxinal (linfocitos ± vellosos). 
:# Leucemia de células pilosas. 
:# Plasmocitoma e mieloma de células plasmáticas. 
:# Linfoma difuso de células B grandes. 
:# Linfoma de Burkitt.

#### Linfomas de células T e células NK 
* Linfomas precursores de células T: leucemia linfoblástica precursora aguda de células T (LLA-T) e linfoma linfoblástico precursor de células T (LBL, polas súas siglas en inglés). 
* Linfomas de células asasinas naturais (NK, *natural killer*) e células T periféricas.
:# Leucemia linfocítica e leucemia prolinfocítica crónicas de células T. 
:# Leucemia linfocítica granular de células T.
:# Micose fungoide e a síndrome de Sézary. 
:# Linfoma periférico de célula T, sen algunha outra caracterización. 
:# Linfoma hepatoesplénico de células T gamma e delta.
:# Linfoma de aparencia paniculítica subcutáneo de células T. 
:# Linfoma anxioinmunoblástico de células T. 
:# Linfoma extranodal de células T e de células NK, tipo nasal. 
:# Linfoma intestinal de células T, de tipo enteropático. 
:# Linfoma e leucemia de células T en adultos (HTLV 1+). 
:# Linfoma anaplásico de células grandes, tipo sistémica primario. 
:# Linfoma anaplásico de células grandes, tipo cutáneo primario. 
:# Leucemia agresiva de células NK

#### Linfoma de Hodgkin (Doenza de Hodgkin) 
* Linfoma de Hodgkin nodular abundante en linfocitos.
* Linfoma de Hodgkin clásico.
:# Linfoma de Hodgkin con esclerose nodular. 
:# Linfoma de Hodgkin clásico abundante en linfocitos. 
:# Linfoma de Hodgkin de celularidade mixta. 
:# Linfoma de Hodgkin con depleción de linfocitos.

## Prevalenza 
Os linfomas son un tipo de cancro que ten unha prevaleza que afecta aproximadamente a máis dun millón de persoas arredor do mundo. O linfoma non-Hodgkin é o terceiro tipo de cancro con maior crecemento, despois do melanoma e do cancro de pulmón. A incidencia dos linfomas aumenta cada ano un 3% e, dende o ano 2000 é a quinta causa de mortalidade por cancro, cunhas cifras de aproximadamente 60.000 novos diagnósticos cada ano nos Estados Unidos de América. Segundo o Instituto Nacional de Saúde dos Estados Unidos de América, os linfomas constitúen o cinco por cento de todos os tipos de cancro nos Estados Unidos de América, e a doenza de Hodgkin só é o un por cento de todos os casos de cancro nese país. Estímase que os linfomas teñen unha incidencia media en España de 3 novos casos por 100 000 habitantes cada ano.

## Estadiaxe 
Para poder estudar un determinado tipo de linfoma segundo a fase da doenza na que se atope, cómpre información sobre a historia clínica do paciente, así coma unha exploración física, técnicas de diagnóstico pola imaxe, análises de sangue, e biopsias do tumor e da medula ósea. Especificamente emprégase para a doenza de Hodgkin unha clasificación especial: a clasificaciónde Ann Arbor.
### Estados clínicos 
* **Estado I:** Afectación dunha soa rexión ganglionar, ou afectación localizada dun só órgano ou localización extralinfática.
* **Estado II:** Afectación de dous ou máis rexións ganglionares da mesma metade do diafragma, ou afectación localizada dun só órgano ou localización extralinfática (E) e o seu ganglio ou ganglios rexionais con ou sen afectación doutras rexións ganglionares na mesma metade do diafragma.
* **Estado III:** Afectación de rexións ganglionares a ambas metades do diafragma, que pode acompañarse tamén de afectación localizada dun órgano ou localización extralinfática asociada, ou de afectación de bazo (S) ou ámbalas dúas (E+S).
* **Estado IV:** Afectación diseminada dun ou máis órganos extralinfáticos, con ou sen afectación ganglionar asociada, ou afectación extralinfática illada con afectación ganglionar a distancia. A afectación da medula ósea implica un estadio IV.
### Síntomas A, B e E 
Cada estado clínico debe clasificarse en A e B dependendo da ausencia (A) ou presenza (B) de síntomas xerais definidos. Estes *síntomas B* son os seguintes.
* **Perda de peso** inexplicada de máis do 10% do peso corporal habitual nos últimos seis meses a a primeira consulta médica.
* **Febre** inexplicada cunha temperatura superior a 38 graos centígrados de duración maior a 2 semanas. Unha doenza febril breve asociada a unha infección coñecida non é considerado un síntoma B.
* **Suoración nocturna profusa**

**Síntomas E:** afección única, confinada a tecidos extralinfáticos, agás o fígado e a medula ósea.

## Notas 
## Véxase tamén 
### Outros artigos 
* Cancro
* Leucemia
* Doenzas tratadas con transplante de precursores hematopoéticos
### Ligazóns externas 
* Instituto Nacional de Saúde dos EE.UU.